Automotris FS ALn 663

L'automotris FS ALn 663 a l'è 'n automotris Diesel di Ferrovij del Stat Italian fada su in tra el 1983 e 'l 1993 de la FIAT.

 Storia 
In del 1983 la FIAT ferroviaria la decid de fà su 'n automotris pussee moderna derivàda de l'automotris FS ALn 668 de la serie 1300 e 3000, ma cont 63 pòst settaa.

Di agn '80 a hinn staa mittuu in su tancc lign secondari di ferrovij italian e crompaa anca in di variant per di ferrovij in concession de la SNFT, de la Ferrovia Suzzara-Ferrara, de la Società Veneta, de la Alifana e dij Ferrovie Padane.

Hinn staa doperaa anca per di lign a longa percorrenza, per esempi la Cremona - Mantoa - Pesaro de la FER o la Roma - Termoli de Trenitalia.

De 'sta motris a hinn derivaa l'automotris Fiat M4 a scartament ridutt di Ferrovij de la Calabria, la ALn DAP per el trasport di detegnuu, l'automotris FSE Ad 81-88, doperada per el strapòrt local in Puja e i automotris ACT ALn 067-082, doperaa in Emilia-Romagna.

 Configurazion 
A l'è 'n automotris a motor Diesel soralimentaa cont cambi meccanich classich. Gh'è 'na version pussee lenta, la serie 1000 che la riva finna a 120 km/h, cont el cambi adatt a la montagna e vuna pussee svelta, la serie 1100 che la riva finna a 130 km/h, cont el cambi de pianura. A l'è possibil cobbiànn finna a 3 e la gh'ha el banch de manoeuvra unificaa.

Ògni automotris l'è spartida in d'on ambient de prima class, de 12 segg, e dò de segonda class, tucc climatizzaa. I intèrni de la vettura hinn staa ispiraa ai carrozz MDVC.

Respett a la genitris 668 la gh'ha i comand faa appòsta per comandà anca la terza motris e di noeuv fanaj, che permetten de 'vègh no de quattà de ross quej de dree per respettà el regolament di segnaj.

 Bibliografia 


 Vos corelaa 
Automotris ALn DAP
Automotris FS ALn 668

 Alter progett 

663